http://www.loc.gov/mods/v3 http://www.loc.gov/standards/mods/v3/mods-3-2.xsd
προσεγγίσεις της απώλειας ακοής από την εκπαιδευτική κοινότητα
Τμήμα Κοινωνικής Ανθρωπολογίας και Ιστορίας.
Πρόγραμμα Μεταπτυχιακών Σπουδών Κοινωνική και Ιστορική Ανθρωπολογία.
Απώτερος σκοπός της παρούσας εργασίας είναι να σκιαγραφήσουμε όσο το δυνατό ακριβέστερα τις προσεγγίσεις που επικράτησαν στην εκπαιδευτική κοινότητα όσον αφορά το ζήτημα της κώφωσης. Πιο συγκεκριμένα, επιχειρούμε να αναδείξουμε ποιοι ήταν οι συμβολισμοί, οι νοηματοδοτήσεις και οι τρόποι με τους οποίους προσεγγίστηκε το ζήτημα της απώλειας ακοής στις σχολικές κοινότητες. Για την επίτευξη του στόχου μας επιλέξαμε να εμβαθύνουμε στη μελέτη των διάφορων πτυχών και εκφάνσεων που έλαβαν τόσο οι τυπικές μορφές εκπαίδευσης των κωφών ατόμων, όσο και οι άτυπες. Ως εκ τούτου, έπειτα από τη διασαφήνιση των ορισμών των μορφών εκπαίδευσης, γίνεται αντιληπτό ότι στην προσπάθεια μας να αναδείξουμε τις αντιλήψεις, στάσεις και αναπαραστάσεις που υιοθετήθηκαν από την ευρύτερη εκπαιδευτική κοινότητα (γονείς, κωφούς ή ακούοντες συμμαθητές κωφών ατόμων, δασκάλους, διευθυντές), όπως βέβαια αυτές απορρέουν μέσα από τη μελέτη των τυπικών και άτυπων μορφών εκπαίδευσης, χρειάστηκε να ασχοληθούμε με ζητήματα όπως το επίσημο θεσμικό πλαίσιο, οι νομοθετικές ρυθμίσεις που σχετίζονται με την εκπαίδευση κωφών, οι συνθήκες δημιουργίας κοινότητας κωφών σε τοπικό και διεθνή επίπεδο, το επιλεγέν σχολικό περιβάλλον, ο καθορισμός και η επιλογή των διδακτικών μεθόδων, η θέση που τύγχανε η Νοηματική Γλώσσα στη σχολική εκπαίδευση, το εκπαιδευτικό υπόβαθρο των δασκάλων, οι τρόποι κοινωνικοποίησης των μαθητών εντός των σχολικών μονάδων και σε κάποιες περιπτώσεις με τις προεκτάσεις που λάμβανε εκτός της σχολικής μονάδας, με τις σχέσεις δασκάλων- γονέων- μαθητών. Η παρούσα διπλωματική εργασία θα λέγαμε ότι επιχειρεί να προσεγγίσει το νοηματικό περιεχόμενο, τους συμβολισμούς και τις καταστάσεις με τις οποίες συνδέθηκε ιστορικά και πολιτισμικά η κώφωση στον τομέα της εκπαίδευσης και της σχολικής ζωής.
επιβλέπων καθηγητής: Π. Πανόπουλος ; φοιτήτρια: Δ. Τηλεμάχου.
Ηλεκτρονική διάθεση στο πλήρες κείμενο - περιορισμένης πρόσβασης ; Ελεύθερη διάθεση μόνο στα μέλη του Πανεπιστημίου Αιγαίου.
Διατριβή (μεταπτυχιακή) - Πανεπιστήμιο Αιγαίου, Λέσβος, 2015.
Περιλαμβάνει βιβλιογραφία και παράρτημα με πίνακες.